Rabada uit vierde toets | Maroela Media
Kagiso Rabada. (AP Photo/Halden Krog)
Suid-Afrika sal sonder die dienste van sy hoofaanvalswapen, Kagiso Rabada, vir die vierde en finale toets teen Engeland op die Wanderers wees.
Die vurige blits is weer deur die Internasionale Krieketraad oor die vingers getik ná sy feesvieringe toe hy vir Joe Root in Port Elizabeth skoongeboul het.
Op mak blad – waar boulers hard moet werk om ’n paaltjie te kry – het Rabada vir Root met pure spoed oorrompel. Sy aflewering was binne ’n oogwink deur ’n gaping in die Engelse kaptein se verdediging en sy wegpen is teen 142 km/h getref.
Met adrenalien wat deur sy are bruis, kon die 24-jarige blits nie sy emosies beteuel nie en hy het tot langs Root gehardloop en kliphard geskree.
Soos wat hy vroeër in ’n onderhoud gesê het: “Wanneer jy met emosie speel, word jy gevaarlik.”
Dit is egter nie die eerste keer dat Rabada in die sop was weens sy feesvieringe nie: In 2018 was hy ook in die sop toe hy vir Steve Smith en David Warner uitgehaal het.
Rabada is nou ná die Root-voorval met 15% van sy wedstrydgeld beboet en hy sal ook die volgende toets teen Engeland misloop.
Die amptelike klagte is deur Rod Tucker, Bruce Oxenford, Joel Wilson en Allahudien Paleker (skeidsregters) ingedien.
aggenee Kagiso, leer jy nie?
Geen speler mag groter as die game raak nie.
Dit gebeur as jy te groot raak vir jou skoene.
Rabada is maar net een van vele wat verleenthede in eb vir SA sport is; nothing new. Bye.
Dis belaglik. As jy passie in sport straf moet jy nie kla wanneer toeskouers begin wegbly nie.
Aag asb… Na my mening is daar niks fout om uiting te gee aan jou emosies op die sportveld nie. Dis deel van die spel. Ek besef egter nou die mense met die dik brille (politiek of sport) probeer jan alleman in n ander denk rigting forseer. Selfs die “chirp” van Jos Butler op Vernon word uit verband geruk. Daar word baie erger dinge op sport velde gese. Tel julle pienk sakdoek op asb. Hoe mis ek nou vir Andre Nel.